
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 147
                                                                    30 iulie 2026
privind neacordarea autorizației anuale de funcționare pentru desfășurarea de activități de jocuri de noroc - agenție de pariuri sportive, către S.C. HATTRICK BET S.R.L., la punctul de lucru amplasat 

în Municipiul Sighișoara, str. 1 Decembrie 1918, nr. 14

Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 24.988/07.07.2026 și la Consiliul Local Sighișoara cu nr. 27.368/24.07/2026, de referatul de aprobare, înregistrat cu nr. 24.989/07.07.2026, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

            Având în vedere cererea înregistrată la Municipiul Sighișoara cu nr. 20.515/29.05.2026, prin care S.C. HATTRICK BET S.R.L., cu sediul în Splaiul Unirii, nr. 165, Ap. Clădirea Tn Offices 2, Et. 5 și 7 (Parțial), București, Sector 3, identificată prin C.U.I. 34373098, înregistrată la Registrul Comerțului cu nr. J2015004605401, solicită eliberarea autorizației anuale de funcționare în vederea desfășurării activităților de jocuri de noroc - agenție de pariuri sportive, la punctul de lucru amplasat în Municipiul Sighișoara, str. 1 Decembrie 1918 nr. 14, aceasta fiind completată ulterior cu adresele nr. 22.159/12.06.2026 și nr. 23.950/29.06.2026, prin care au fost depuse documentele care lipseau din documentația înaintată inițial;

            Având în vedere cererea înregistrată la Municipiul Sighișoara cu nr. 25.719/13.07.2026, prin care S.C. HATTRICK BET S.R.L. anunță că începând cu data de 01.07.2026 societatea Hattrick Online S.R.L. având C.U.I. 50878823 a absorbit prin fuziune S.C. HATTRICK BET S.R.L., cerere la care sunt anexate înscrisuri aparținând Hattrick Online S.R.L.;

Luând în considerare faptul că prin fuziunea prin absorbție, societatea solicitantă S.C. HATTRICK BET S.R.L. și-a încetat existența ca persoană juridică distinctă, drepturile și obligațiile acesteia fiind preluate de societatea absorbantă, și că în aceste condiții, actualul demers nu mai poate oricum profita unei persoane juridice care nu mai există, actul administrativ trebuind adoptat în considerarea persoanei solicitantului; 

Date fiind prevederile art. 238 și urm. din Legea nr. 31/1990, Legea societăților, republicată, cu modificările și completările ulterioare;

Având în vedere Hotărârea Consiliului Local Sighișoara nr. 95/28.05.2026 privind aprobarea Regulamentului local pentru desfășurarea activităților de jocuri de noroc în locații fizice/spații comerciale situate pe raza Municipiului Sighișoara și reglementarea condițiilor de emitere a autorizației anuale de funcționare pentru acestea;

Ținând cont de prevederile Ordonanței de Urgență a Guvernului nr. 77/2009 privind organizarea și exploatarea jocurilor de noroc, cu modificările și completările ulterioare;

Având în vedere prevederile Hotărârii Guvernului nr. 111/2016 pentru aprobarea Normelor metodologice de punere în aplicare a Ordonanței de Urgență a Guvernului nr. 77/2009 privind organizarea și exploatarea jocurilor de noroc și pentru modificarea și completarea Hotărârii Guvernului nr. 298/2013 privind organizarea și funcționarea Oficiului Național pentru Jocuri de Noroc, cu modificările și completările ulterioare;

Date fiind prevederile Ordonanței de Urgență a Guvernului nr. 7/2026 pentru modificarea şi completarea unor acte normative, precum şi pentru adoptarea unor măsuri pentru creşterea capacităţii financiare a unităţilor administrativ - teritoriale, cu referire la art. III și art. XXXIX din aceasta;

Date fiind prevederile Constituției României, republicată, precum și cele ale Ordonanței de Urgență a Guvernului nr. 57/2019 privind Codul administrativ, cu modificările și completările ulterioare, cu referire la autonomia locală;

Având în vedere prevederile Legii nr. 227/2015 privind Codul fiscal, cu modificările și completările ulterioare, precum și cele ale Legii nr. 207/2015 privind Codul de procedură fiscală, cu modificările și completările ulterioare;

Având în vedere prevederile Legii nr. 273/2006 privind finanţele publice locale, cu modificările şi completările ulterioare,

Având în vedere Raportul de specialitate al Compartimentului Autorizare Activități Economice, înregistrat cu nr. 24.991/07.07.2026, prin care se propune neacordarea autorizației anuale de funcționare pentru desfășurarea de activități de jocuri de noroc - agenție de pariuri sportive, către S.C. HATTRICK BET S.R.L., la punctul de lucru amplasat în Municipiul Sighișoara, str. 1 Decembrie 1918, nr. 14;

Având în vedere avizele favorabile ale comisiilor de buget, urbanism, comerț și juridică;
Având în vedere prevederile art. 129 alin. (1) și alin. (14), art. 139 alin. (1) și a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,  

                                                          H O T Ă R Ă Ș T E:

            Art. 1. Se respinge cererea de acordare a autorizației anuale de funcționare către S.C. HATTRICK BET S.R.L., cu sediul în Splaiul Unirii, nr. 165, Ap. Clădirea Tn Offices 2, Et. 5 și 7 (Parțial), București, Sector 3, identificată prin C.U.I. 34373098, înregistrată la Registrul Comerțului cu nr. J2015004605401, în vederea desfășurării de activități de jocuri de noroc - agenție de pariuri sportive, la punctul de lucru amplasat în Municipiul Sighișoara, str. 1 Decembrie 1918, nr. 14, urmare a fuziunii prin absorbție, societatea fiind absorbită de către S.C. Hattrick Online S.R.L., și încetându-și astfel existența ca persoană juridică distinctă.

Art. 2. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Direcția Arhitect Șef prin Compartimentul Autorizare Activități Economice și Direcția Publică Poliția Locală din cadrul Municipiului Sighișoara.

Art. 3. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.        

PREŞEDINTE DE ŞEDINŢĂ,
  

     Duma Felix - Lucian       
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu 10 voturi ”pentru”, 1 vot ”împotrivă” și 8 ”abțineri”)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  3 ex. Compartimentul Autorizare Activități Economice;

  1 ex. Direcția Publică Poliția Locală.
11 ex.  

B.A.

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 147/30.07.2026

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


